text: Brand i halmballer i Christiansfeld
  04 august 2013 kl. 06.10
  Midt på aftenen lørdag udbrød der brand i 1200 halmballer i Christiansfeld. Laden de stod i er udbrændt.
  Kort før brand brød ud, arbejdede gårdejeren ved laden og han havde lige kørt nogle maskiner derind. Det er endnu uvist, hvad der antændte halmballerne.
  Indsatslederen på stedet har valgt at lade laden brænde ud og det vil tage et døgns tid. Herefter skal tekniske undersøgelser hjælpe med at fastslå
  årsagen til branden.
  Hverken mennesker, dyr eller andre bygninger har på noget tidspunkt været i fare.
  